જબરું ને. વાંચીને લાગે આ તો કરવાં જેવું કામ. થોડા ઘણાને આપણે જમાડી શકીએ તો સારું. પણ આમાં થોડાઘણા નહિ ઘણાબધા લોકો જમી શકે છે. ને આ લોકો જમાડે પણ છે. સમયની કોઈ પાબંદી નહિ, નહિ કોઈ દબાવ કે જબરજસ્તી, તમારે તમારી રીતે તમારો સમય ફાળવી દેવાનો. અત્યારે આ લોકો ઘણા સીટીમાં ઘણાબધા લોકોને જમાડી રહ્યા છે. તમે પૈસા આપો તો નહિ સ્વીકારે, તમે ભોજન આપો. ભોજન સીવાય આ લોકો બીજું કંઈપણ નથી સ્વીકારતા. જે હોટેલોમાં પહેલાં પહેલાં આ લોકો વધારાનું ફૂડ માંગવા જતા, તેમાની ઘણી હોટેલ્સ વાળા આમનું કાર્ય જોઈ હવે સ્પેશિયલ તેમના માટે ફ્રેશ ફૂડ બનાવી આપે છે. એક એક થી શરુ થઇ હવે આવા રોબીન્સની સંખ્યા ઘણી મોટી થઇ ગઈ છે. હવે આ લોકો ભણતર બાબતે પણ થોડું ઘણું કરી રહ્યા છે. તેમની રોબીન એકેડેમીમાં જે લોકો સક્ષમ નથી સ્કુલે જવા માટે, તેવા લોકોને આ રોબીન્સો હવે ત્યાં ભણાવે છે. અને મોટી સંખ્યામાં અક્ષરજ્ઞાન આપે છે.